ये बात और है कि वो किसी भी अभिनेत्री के पिता की नहीं बल्कि अपनी बेटी नर्मदा के पिता की भूमिका में दिखना चाहेंगे.हालांकि अभी तक अभिनेता गोविंदा की बेटी नर्मदा ने बॉलीवुड में कदम नहीं रखा है लेकिन जब बीबीसी ने गोविंदा से पूछा कि अगर पर्दे पर कभी उन्हें नर्मदा के पिता की भूमिका निभाने पड़ी तो क्या वो ये रोल स्वीकार करेंगे?इस सवाल के जवाब में गोविन्द झट से बोले, ''हां हां क्यों नहीं अगर कभी कोई कहानी ऐसी हुई तो मैं ज़रूर अपनी बेटी नर्मदा के पिता का रोले अदा करना चाहूंगा.''अपनी बेटी के बारे बात करते हुए गोविंदा ने बीबीसी से कहा, ''हर व्यक्ति की उसकी ख़ुद की सोच, क्षमता और मेहनत होती है जो उसे आगे ले जाती है. जैसे ही नर्मदा को मौका मिलेगा वो कुछ बड़ा कर दिखाएगी. वैसे भी अभी से ही वो बहुत ही सेलेक्टिव है.''साथ ही गोविंदा कहते हैं हैं कि नर्मदा है तो उनकी ही बेटी लेकिन वो बिलकुल उनकी तरह नहीं सोचती. गोविंदा कहते हैं, ''वो बिलकुल अलग है, जैसे की आजकल के नौजवान होते हैं, वो बड़ा सोचती है, वो चाहती है कि वो किसी बड़े निर्माता, बड़े निर्देशक की बड़ी फिल्म करे. हमारे ज़माने में तो हमें जो मिल जाता था हम उसे ही बड़ा समझ लेते थे. लेकिन नर्मदा ऐसी नहीं है.''गोविदा कि अगर माने तो उनकी बेटी नर्मदा उन लोगों के साथ काम करना चाहती है जो उससे तमीज़ से पेश आएं.नर्मदा के फ़िल्मों में आने में अभी भले ही वक़्त हो लेकिन इस हफ़्ते बड़े पर्दे पर दस्तक दी गोविंदा की फ़िल्म 'लूट' ने. फ़िल्म के बारे में गोविंदा कहते हैं ये एक मनोरंजन से परिपूर्ण हास्य फ़िल्म है.फ़िल्म में अपने किरदार पर रौशनी डालते हुए गोविंदा कहते हैं, ''लूट में मेरा किरदार एक सीधे-साधे आदमी का है जो बहुत ही होशियार है और आत्मविश्वास से भरा है. ज़िन्दगी के प्रति उसका नज़रिया सकारात्मक है. वो ज़िन्दगी को खुल के जीने में यकीन रखता है.''फ़िल्म में गोविंदा के साथ जावेद जाफरी और सुनील शेट्टी भी हैं.